Diari Oficial de la Generalitat Valenciana


Sumari del DOGV 8685, del 26-11-2019 (2019/10332)

RESOLUCIÓ de 6 de novembre de 2019, de la Conselleria d'Hisenda i Model Econòmic per la qual s'accepta la cessió gratuïta de l'ús d'un immoble, situat al carrer Reverend Pare José Palacios, número 59, de Quart de Poblet, per a destinar-lo a consultori d'Atenció Primària.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8685

Data del DOGV
:   26-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10572


Data del document
:   06-11-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 de novembre de 2019, de la Conselleria d'Hisenda i Model Econòmic per la qual s'accepta la cessió gratuïta de l'ús d'un immoble, situat al carrer Reverend Pare José Palacios, número 59, de Quart de Poblet, per a destinar-lo a consultori d'Atenció Primària. [2019/10787]  
L'Ajuntament de Quart de Poblet en acord de la Junta de Govern Local, de 2 d'agost de 2019, va aprovar la cessió gratuïta a la Generalitat de l'ús d'un immoble, situat al carrer del Reverend Pare José Palacios, núm. 59, de Quart de Poblet, per a destinar-lo a consultori d'atenció primària.  
La Direcció General d'Assistència Sanitària de la Conselleria de Sanitat Universal i Salut Publica, mitjançant escrit de 5 d'agost de 2019, ha proposat l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat, i disposa en el punt 2 que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei 14/2003, de 10 d'abril, estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a qui correspon la seua administració, defensa i conservació.  
En conseqüència, d'acord amb els esmentats articles de la Llei 14/2003, de 10 d'abril, de patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament de Quart de Poblet de l'ús de l'immoble, situat al carrer del Reverend Pare José Palacios, núm. 59, de Quart de Poblet, que té la descripció següent, segons registre:  
Local situat en la planta baixa de l'edifici, sense distribució interior i propi per a usos comercials, amb accés mitjançant portes obertes als carrers amb les quals fita. Té una superfície útil de dos-cents vint-i-cinc metres cinquanta-tres decímetres quadrats. Confronta: per front, carrer Santa Cecília; dreta entrant, límit general de l'edifici; esquerra, carrer Reverend José Palacios i locals en planta baixa de l'edifici, i fons, buit de vestíbul i escala, i altres locals d'aquest mateix edifici. Quota: 6,08 per cent. Forma part de l'edifici situat a Quart de Poblet, amb façanes que donen al carrer del Reverend José Palacios, número 59, i al carrer Santa Cecília.  
Consta inscrit en el Registre de la Propietat de Manises en el tom 1657, llibre 214, foli 99, finca 25691, inscripció: 3a.  
Referència cadastral: 7561924HP5665A5975PH.  
L'immoble s'accepta al corrent de qualsevol despesa, sobre aquest existeix una servitud de pas que, segons informe del Servei d'Infraestructures de la Conselleria de Sanitat Universal i Salut Publica, no afecta el servei sanitari a prestar en aquest.  
  
Segon  
La cessió gratuïta realitzada per l'Ajuntament de Quart de Poblet s'efectua amb la condició de destinar l'immoble a consultori auxiliar d'Atenció Primària.  
  
Tercer  
El dret d'ús sobre l'immoble acceptat, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica a qui correspon les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Quart  
Notificar aquesta resolució a l'ajuntament cedent i procedir a la seua publicació en el Diari Oficial de la Generalitat Valenciana en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la seua notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició en el termini d'un mes comptat des de l'endemà de la seua notificació, davant l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercir qualsevol altre que s'estime procedent.  
  
València, 6 de novembre de 2019.- El conseller d'Hisenda i Model Econòmic: Vicent Soler i Marco.